b'\n_START_ARTICLE_\nEvropsko prvenstvo v hokeju na ledu 1912\n_START_PARAGRAPH_\nEvropsko prvenstvo v hokeju na ledu 1912 je bilo uradno nepriznano Evropsko prvenstvo v hokeju na ledu, ki se je odvijalo med 2. in 4. februarjem 1912 v Pragi, takrat Avstro-Ogrska. V konkurenci treh reprezentanc, je zlato medaljo osvojila \xc4\x8de\xc5\xa1ka reprezentanca, srebrno nem\xc5\xa1ka, bronasto pa avstrijska. Toda, ker prirediteljica prvenstva, Avstrija, ni bila \xc4\x8dlanica Mednarodne hokejske zveze, je bilo prvenstvo uradno razgla\xc5\xa1eno za neveljavno. Avstrija je sicer 14. januarja 1912 zaprosila za \xc4\x8dlanstvo v Mednarodni hokejski zvezi, toda sprejeta je bila \xc5\xa1ele 18. marca. Mednarodna hokejska zveza je na letnem zasedanju, ki je potekalo 22. in 23. marca, sprejela odlo\xc4\x8ditev o razglasitvi prvenstva za neveljavno.'